b"\n_START_ARTICLE_\nCasa Joaquim Campa\xc3\xb1\xc3\xa0\n_START_SECTION_\nDescripci\xc3\xb3\n_START_PARAGRAPH_\nLa casa Joaquim Campa\xc3\xb1\xc3\xa1 es troba al carrer Salv\xc3\xa0, al barri de Poble Sec. \xc3\x89s un edifici entre mitgeres que consta de planta baixa, cinc pisos i terrat. T\xc3\xa9 tres obertures per planta seguint els mateixos eixos verticals. A la planta baixa, a la centre hi ha la porta de ve\xc3\xafns, de forma allindada, sobre la qual hi ha una obertura d'arc rebaixat tapada amb una reixa on es pot veure la data 1874; en un costat hi ha una porta que es correspon amb un comer\xc3\xa7 i a l'altre una finestra amb reixa. El parament en aquest nivell est\xc3\xa0 decorat amb un s\xc3\xb2col, que \xc3\xa9s m\xc3\xa9s ample en un costat que en l'altre degut al desnivell del carrer, i amb falsos carreus. A partir del primer pis l'estuc imita ma\xc3\xb3 vist amb tres franges verticals d'estuc llis sobresortint, on es situes les obertures, les quals s\xc3\xb3n allindanades amb m\xc3\xa8nsules que aguanten la llinda. Al primer pis hi ha un balc\xc3\xb3 corregut amb barana de ferro forjat i llosana de pedra recolzada sobre m\xc3\xa8nsules decorades amb relleus vegetals. En els tres pisos superiors s'obren balcons individuals, de caracter\xc3\xadstiques similars a l'inferior, i al centre una porta balconera amb barana de pedra calada amb dos cercles i elements vegetals. Una motllura separa el quart del cinqu\xc3\xa8 nivell sota les quals les franges de ma\xc3\xb3 es rematen amb arcs apuntats. El darrer pis t\xc3\xa9 un balc\xc3\xb3 corregut amb barana de ferro forjat i llosana de pedra recolzada sobre m\xc3\xa8nsules; el parament torna a fer les franges de dos colors per\xc3\xb2 aqu\xc3\xad les de ma\xc3\xb3 acaben en arcs rebaixats que s\xc3\xb3n similars als de les portes d'aquest nivell. La fa\xc3\xa7ana es corona per una potent cornisa recolzada sobre m\xc3\xa8nsules de grans dimensions.\n_START_SECTION_\nHist\xc3\xb2ria\n_START_PARAGRAPH_\nL'edifici va ser constru\xc3\xaft l'any 1874, tal com ho indica la reixa que hi ha sobre la porta de ve\xc3\xafns, per\xc3\xb2 es va remodelar l'any 1898."